
DE TRANSVERSIS 


JUGULI VULNERIBUS. 


ANATOMICO-CHIRURGICA. 


Quod inter varias partes è quibus conflat corporis 
humani compages , aliz fic perire poflunt, ut earum damno nihil 


vitz decedat, aliz verd vix , eà falvà, graviter leduntur ; itd vulnera 
quzdam & more patiuntur aliquid, nec exquifitum artis auxilium 
expectant, quedam verd folertem manum promptis expofcunt. 
Ex his autem pauca funt graviora magifque periculofa, quàm qua 

[2] : 

fiunt in jugulo, cùm capiti truncus eå parte committatur , atqué 
ibi per vitales meatus fiat utriufque commercium , quo fublato , 
protinüs machinam folvi neceffe eft. In banc fæpiùs , utpoté furori 
fuo opportunam , ferro defeviunt immaniter, & qui defperatione 
vel quálibet mentis alienatione rerum pertefi, vitam fibi abrum- 
pere voluerunt, & qui fcelere & crudelitate efferati necem aliis 
inferre non reformidant. Et jugulum quidem, ut externz vi minus 
latè porre&um eft, itd feré nunquam, nifi quodam lethi difcri- 
mine, ferro patitur; & queties elufus furor animam ejufmodi 
plaga non prorsüs expugnavit, horrenda certe relinquit veftigia , 
& fxpiüs intercifas deglutiendi aut fpirandi vias : VOX miferos 
deficit & fi quid exforbere voluerint, id feré totum per vulnus 
defluit. Sic affectis fi qua falutis fpes affulgeat , hec tota profecto in 
Chirurgià pofita eft ; neque artis medendi pars illa , tot ac tantis 
beneficiis & curationum miraculisinclyta, tam malè mulé&tatos homi- 
nes deflituit inopes auxilii, imd quofdam etiam defperatos & 
quafi depofitos ad lucem & fanitatem revocat. De his tantüm 
juguli vulneribus ab inftrumentis fecantibus tranfversé infli&tis , 
tra&are nobis mens eft, poftquim partes colli anteriores quz jugulum 
conftituunt, prout in diffe&ione occurrunt, indigitaverimus. 


QUEE UAI UP p y 


Sus tegumentis communibus cuticularique mufculo totum feré 
jugulum occupante , occurrunt vene jugulares externz , plurefque 
nervorum rami ex primis cervicalibus, nono capitis pari, feptimique 
parte duriori. Os hyoideum inter & maxillam inferiorem videre 
eft glandulas maxillares pluribus glandulis conglobatis comitatas, 
vafa maxillaria externa , mufculos digaftricos & ftylohyoideos. His 
fubjacent mylohyoideus , geniohyoidei , plurimum textüs cellularis 
cum nervorum nono pari , ramoque linguali quinti paris. Adfunt 


fieindé genioglofli, hyoglofii, ftylogloffi, hyopharyngeique mufculi, 

vafa lingualia, nervi linguales octavi paris, glandularum maxilla 
rium duétus falivales , glanduleque fublinguales fubftrate oris 
membranz in cujus cave lingua , quz fibris mufculorum de quibus 
dictum eft , przcipué movetur. 

As offe hyoideo ad pectus , mufculorum fternomaftoideorum 
maxima pars , coracohyoidei , fternohyoidei , fternoque thyroidei , 
juxtà & fubter fternomaftoideos , venz jugulares interne, carotides 
atteriz , nervi octavi paris & intercoftales plurefque cervicalium rami, 
multum textüs cellularis, multeque glandule conglobatz , deinde 
glandula thyroidea , hyothyroidei, thyro & crico-pharyngel , crico- 
thyroideique mufculi, vafa laryngea , ramufque nervi larynget 
externus. His omnibus excifis nudantur os hyoideum , fcutiformis 
cartilago, pars cricoidis anterior & ligamenta que cartilaginem 
cticoideam & os hyoideum ad cartilaginem thyroideam alligant. Sub 
iis partibus, nervi laryngei ramus internus, nervi recurrentes , vafo- 
rumque rami laryngeorum , thyro & crico arythenoidei mufculi y 
glandule mucofz, epiglottis, ipfius ligamenta, & membraná laryngis 
apertá , glottis ejufque finus apparent. Retro pergendo reperiuntur 
glandulz cartilaginefque arythenoidex , inter quas mufculi arythe- 
noidei, tranfverfalis unus & duo decuffati, pofteà crico arythenoidei 
poftici , alique ad pharyngem pertinentes mufculi : è regione 
partis inferioris cricoidez cartilaginis ocfophagi initium: laryngem. 
infra afpera arteria cui tantisper finiftrorsüm fubjacet cefophagus. 

Vara funt juguli vulnera; alia non nifi fummam cutem atque 
carnem ledunt, alia in cavitatem oris penetrant , in aliis vena 
vel arterie grandiores, larynx , vel pharynx , vel afpera arteria, 
vel cfophagus , vel denique plures partes fimul incife repe- 
runtur (1 ). 
pelos price tec) ooh ee ee 

(1) Omnes fer obfervationum Chirurgicarum fcriptores, varia juguli vul- 

S: plaga fupra.os hyoideum illata penetret, ad cavitatem. oris 
tranfit(1), & fecantur digaftrici, , hyoidei anteriores mufculi, 
mufculique lingue, nonum. nervorum par , vafa lingualia , ramuf- 
que lingualis ex octavo pari: fi os hyoideum inter & cartilaginem 
{cutiformem , tunc ad partem.laryngis fuperiorem, & pharyngem ; 
& inciduntur mufculi fternohyoidei , coracohyoidei , hyothyroidet , 
qué ac ligamentum quod. os hyoideum ad thyroideam cartila- 
ginem conneétit; epiglottis aut tota itd fcinditur ut pars fuperior 
bafi linguæ adhaereat , inferior vero thyroidex cartilagini , aut altera 
ejus ora fecarur. Offenduntur. fzpé mufculi fternomaftoidei ; hic 
raró adeft hemorragia. Si vulnus inter cartilagines thyroideam & 
cricoideam , vel in his cartilaginibus, ceduntur mufculi fternohyoi- 
dei, fternothyroidei, glandula thyroidea cum przcipuis vaforum 
laryngeorum ramis, mufculique cricothyroidei; profundius quàm 
in laryngem illud penetrare difficile eft , pars pofterior cartilaginis 
cricoidez inftrumento refiftit, nifi obftaret & vulnus in pharyngem 
produceretur, nervi recurrentes magnaque. vafa lederentur , ut 
leduntur , fi afpere arterie-vulnus in a fophagum progreditur 2 ). 

Ex allatis diagnofis non eft incerta, infpectio fola fufficit jf 


nerum exempla tradiderunt. Parc, Tulpius , Barthelin , Marchetis , Albucafis s 
Cafferius , Dionis, Habicot, Garengeot, &c. Les Mémoires de [l'Académie 
Royale.de Chirurgie. 

(1) In experimentis anatomicis, vulnus ita penetrat in cavitatem oris ut epi- 
glottis non lædatur. 


(2) Id evenit in experimentis anatomicis licet vacua fint vafa, à fortiori per 
vitam id evenire debet. Attamen his periculis anatomicis adverfantur nonnullz 
obfervationes , inter quasilla notabilis eft quam refert Garengeot, oper. Chir. 
tom. 2, obf, 13, cap. de Bronchot. Erraffe veró mihi videtur 3 quidam enim , 
ait ipfe, Chirurgi qui vulneratum viferunt, non afperam arteriam incifam verüm 
epiglottidem contenderunt. Indé patet vulnus non inter cartilagines thyroi- 
deam & cricoideam , aft hyoidem inter & cartilaginem fcutiformem extitiffe.., 


ls] 
vulnus in larynge aut in rrachzá, per illud fugitaer ; & vox vel 
deficit , vel deprimitur 5 fi verdin pharynge aut efophagoy alimenta, 
tunc elabuntur. iis} i ; 

Ex vulnerisfitu , partibus lefis & accidentibus prognofis. dedu- 
cenda.: cum cutis tantüm vel caro incifa deprehenditur , haud fan 
eft quod vulneratorum faluti magnopere metuamus. Si. penetrent 
vulnera, quz fupra os hyoideum ità periculofa, ut ceteris. paribus 
periculum minus fit prout funt inferiora. J ugularium - inter- 
narum incifio gravis & periculofa, fanari tamen poteft , dummodo 
non nimis fit ampla. Multo majus eft periculum, fi. lefe fuerint 
arteriz carotides ; imó de falute fere defperandum (1 ). 

P ER orarum vulneris contactum > quietem affiduam , altum- 
que filentiam fanatio obtinetur : quocumque alimento abfti- 
neat vulneratus , fi partes. deglutitioni infervientes precifz 
fuerint : abíint future quecumque nufquam aliàs inutiliores ; 


x De 
vulneris ore facilé coadunantur, & restè coadunatz confervantur, 


fi vulnerati caput infexum ad. pe&us admoveris , & fic firma- 


tum teneas hujus deligationis ope. ; 
Iw capitis vertice applicanda. eft fafcia , quz funda dicitur ; 
cujus extremitates alligande funt ad. mantile circum pe&us re&tè 
firmatum ope tum {capularis, tum fafcie , quz mantili- pofterius 
affixa , per dorfum defcendit & inferius finditur > ita ut bini. 
frondes inter femora trajedi ad: mantile anteriùs ita promo- 
veantur , ut alter dextro , (iniftro lateri alter probé jungantur. 
ELCHE E HU 
(1) Ligatz utriufque etiam arteriz carotidis in vivis animalibus non defunt 
experimenta. vid. Morg. de fed. & cauf. &c. Et fæpè obfervatum eft animalia 
qué propemodüm valere ac antequam arteriz obligarentur. Swietenus com. in 
Boerh. aph. loquitur de ruftico cui arteria axillaris incifa füerat : fanguinis 
eruptio tanta fuit, ut, animà eum deficiente, hemorragia defierit , hocque: 
vulnus paulatim conglutinatum fuit. Vulnera tamen carotidum nunquam feri 


non mortifera meritò pronunciantur , citius enim pereunt vulnerati immodica: 
fanguinis profufione , quàm Chirurgus aliquis advocari in auxilium queat, 


[6] | 
-~ $1 fit tranquillo animo zger , & curationem defideret, hec 
deligatio fufficit; fi verb vel demens vel furiofus artis beneficia 
rejiciat , cuftodes illi feduld funt apponendi. 

PRocur unguenta & emplaftra , folo linamento ficco uti fatius 
eft, nonnumquam tamen cum utilitate emplaftrum glutinans 
( gallicé zafferas d’ Angleterre) adhiberi poteft. 

Si, oris plage re&é conjun&is , fanguinis eruptio non fiftitur , 
certé quidem quoddam ex vafis praecipuis lefum fuit & ftatim 
filo ligandum. j 

CURATIONEM vulnerum que fupra os hyoideum inflicta in 
cavitatem otis penetrant , fufcipere femper non licet , quandoque 
enim fuffocatur eger, fi, demiffo capite, vulneris ore coadunentur 
(x). Nimirüm precifis mufculis qui os hyoideum anteritisretinent, 
illad à pofterioribus antagoniftis retrò trahitur , quod quidem fieri 
non poteft, quin epiglottis deprimatur , epiglottide veró deprefsa , 
interclufus fpiritus ar&té meat, ar&iufque prono capite. Quid Chi- 
rurgiz in hocce gravi cafu? Ad Bronchotomiam confugiendum ; 
per hanc enim rimam artificialem fpiritum ducet eger , tunc 
fine periculo ad. vulneris oras coadunandas , & caput inflexum 
fupra di&à deligatione , & linguam retrò depreífam facculi ope 
pro linguæ vulneribus à D. Pibrac propofiti (2) continere potes. 
JEgro intereà fuftentato clifteribus nutrientibus , vel aliments 
in pharyngem per tubum aptum illatis, vulnus conglutinatur : 
facilis tunc per vias naturales refpiratio, tunc tubuli inutilitas in 
rimá artificiali cui brevi tempore cicatrix obducitur ( 3 ). 


(i) Servus quidam fibi jugulum cacidit fupra os hyoideum, grande erat. 
altumque vulnus , per illud folummodó vix fpiritum trahebat, jamque mori— 
turus, fi caput ejus inflecteretur; poft quatriduum miferabilem in modum peilit, 
quem i morte eripuiffet operatio infra propofita. 

(2) Mém. de l'Acad. Royale de Chirurg. tom.. 3. 


(3) Bronchotomiam feliciter inftituit Habicot , quia vulnere fuprà laryngenr 

OmntMopAm: abfünentiam precipue? potlis in longum ducere 
{emper non licet, ægri nonnumquam fiti ardent , eam diu faki- 
nere non valent & fæpè lentiori pede progreditur fanatio. 

Comrenpit cum Rex moraretur anno 1773, Nigrita qui- 
dam vigenti circiter annos natus in urbis hujufce ergaftalum de- 
trufus fuit , ibique patibuli metu jugulum fibi precidit. Advo- 
cato Chirurgo , vulneri fummá cura & folerti ftatim provifum 
fuit, ejufque orz tertio poft die hinc & indè futurå conjun&æ 
fuerunt, at irrito fucceflu. Elapfo menfe, mifer Nigrita in caftel- 
lum Bicetrienfe mittitur , fi fort? fanari poffet. Vox ejus adeo 
exilis erat, ut vix audiretur, & fi quid exforbere vellet, ex 
majori parte, tufli violentá adveniente, per vulnus effluebat. Mifsá 
futurá lefas partes introfpicio quà poffum diligentià , & apparet 
incifa ex parte epiglottis, ita ut dextrorfus daretur in pha- 
ryngem aditus ; corpore capiteque in (itu idoneo pofitis , cibum 
potumque interdixi , & clifteres precepi jurulentos. Hanc abfti- 
nentiam egré in pofterum diem fuftinuit «ger. Siti. ardet into- 
lerabili , variis nocivifque motibus agitatur ; manu tremula 
potum invitus admoveo , neque prejudicata me fefellit opinio 5 
recrudefcit tuffis vehemens maximaque potionis pars per vulnus 
erumpit. Nunc ergo Nigritz malum duplex , fitis & vulnus, & 
quidem contrarium , in hoc rerum ftatu precepi aquam mifceri 
cum althzz fyrupo, jufque è vitulo fine fale exprimi quo tufi 
occurreretur,deindé curavi ut guttatim biberet, & corpore finiftror- 
fum inclinato. potionem. in hanc partem dirigeret ; difficilem - 
hauriendi modum ubi obtinuit, jam nihil quidquam per vulnus 
effluxit , miferque Nigrita brevi tempore convaluit, 


Cu ELLA MIdu ui LLL UT 
illato, tumefcebat , inquit, guttur , & eger fuffocabatur. Hic cafus à noftro, 
differre non mihi videtur, & fuffocatio fectioni potitis partium fuprà dictarum 


quàm intumefcenti erat tribuenda , vulnera quidem caíim inflidia có noa 
intumefcunt ut fuffocetur eger, 4 

Horc hauriendi modo tam feliciter adhibito non fan? eft locus, 
fi epiglottis tota fit abfcilfa , fed tunc partes divife ad proximum 
contactum magis propenfe videntur : minor eft irritatio ;f 
fiti vehementer conflidetur eger, non negetur potus ; modd 
lenté ac parcé bibat ; non accidit tuffs , & fepitis nihil quidquam 
ex forbitione per vulnus defluit, quod quidem non femelobfervavi, 
adeoque facilior & promptior fit fanatio cum penitüs , quàm fi 
ex alterutrá parte epiglottis dividitur. ` 

Has THESES , Deo favente, & Prafde M. FRANCISCO- 
MIcHAELE DISDIER , Artium& Chirurgie Magiftro , 

Confiliario , Gc. tueri conabitur Mr CHAEL BOUS QUET, 

IN REGIIS CHIRURGORUM SCHOLES; 
Die Sabbati, odavá menfis Aprilis , Anno falutis 1 7735 
à fefqui - fecundá poft meridiem ad feptimam. 
PRO-ACIU PUBIICO 
EG 
SOLEMNI COOPTATIONE.' 


Typis MICHAELIS LAMBERT , Regii Chirurgie Collegii 
Typographi, via Cithareá, 1775. 


